laion/Wikipedia-Exotic huggingface dataset:
ალბა-იულია

ალბა-იულია (რუმ. Alba Iulia, გერმ. Karlsburg, უნგრ. Gyulafehérvár) — ტრანსილვანიისა და რუმინეთის ერთ-ერთი უძველესი ქალაქი. განლაგებულია ალბის ჟუდეცში, მდინარე მურეშზე, ბუქარესტისგან ჩრდილო-დასავლეთით 270 კმ-ით დაშორებული. მოსახლეობა — 63,536 ადამიანი (2011 წელი). ალბა-იულიას ჰქონდა პოლიტიკური ძალაუფლება უკვე შორეულ წარსულში. ქალაქის სიახლოვეს აღმოჩენილი იქნა ტერტერიის ფირფიტები, რომელშიც მარია გიმბუტასი მსოფლიოში პირველ დამწერლობას ხედავს. გარკვეული დროის მანძილზე აქ იყო დაკების ტომის დედაქალაქი, რომლის ადგილასაც რომაელებმა თავისი სამხედრო სადგომი — აპულუნი (Apulum) დააფუძნეს. ამ ადგილს ახსენებს პტოლემეც, ხოლო მისი ნაქალაქევი დღევანდელი ქალაქისგან 10 კმ-შია განლაგებული. ამის მეშვეობით ალბა-იულიის მხარეთმცოდნეობის მუზეუმი სავსეა ანტიკური სიძველეებით. IX-XI საუკუნეებში, როდესაც ხდება ტრანსილვანიის სლავიანიზაცია, ქალაქი ნახსენებია სლავური სახელით Балград (ბალგრადი) ან Белград (ბელგრადი). ლათინურზე იგი იყო გადათარგმნილი როგორც ალბა-იულია, და ასეთ ფორმაში პირველად გვხვდება 1097 წელს. XI საუკუნიდან იგი უნგრეთის დერჟავას ნაწილი ხდება ისევ სხვა სახელით, ამჯერად მისი სახელი დიულაფეჰერვარი. XII-XIII საუკუნეებში აღდგა კათოლიკური ეკლესია, რომელიც აღადგინა იანოშ ხუნიადმა; დაკრძალულია იქვე. 1541-1690 იყო ტრანსილვანიის სამთავროს დედაქალაქი, თუმცა მიქაი მამაცმა 1599 წელს შეძლო მოკლე დროით სამივე დუნაის სამთავროს გაერთიანება და ალბა-იულიაში სატახტო ქალაქის შექმნა. XVIII საუკუნეში ავსტრიელმა გაბსბურგებმა გადაწყვიტეს ალბა-იულიის კეთილმოწყობა. იმპერატორ კარლ VI-ის დროს აშენდა ვარსკვლავის ფორმის ციხესიმაგრე, ხოლო თვითონ ქალაქმა მიიღო გერმანული სახელი კარლსბურგი. 1794 წელს ბატიანის ეპისკოპოსის მეურვეობით გაიხსნა რუმინეთში პირველი ბიბლიოთეკა, რომლის მარგალიტად ითვლება ლორშის დიდი კოდექსი, რომელიც შეიქმნა კარლის დროს. 1918 წლის 1 დეკემბერს ალბა იულიაში გამოცხადდა ტრანსილვანიისა და რუმინეთის შეერთება, ხოლო 4 წლის შემდეგ მეფე ფერდინანდ პირველი გახდა გაერთიანებული სახელმწიფოს მონარქი. 1891 წელს ქალაქის მოსახლეობა შეადგენდა 8,167 მაცხოვრებელს, საიდანაც 3,482 იყო უნგრელი (42.63%), 3,426 რუმინელი (41.94%) და 867 გერმანელი (10.62%). 1910 წლიდან მოსახლეობის რაოდენობა გაიზარდა 11,616 - მდე. მათგან 5226 იყო უნგრელი (45%), 5,170 რუმინელი (44.51%) და 792 გერმანელი (6.82%). 1930 წლისთვის გამოკითხვის მიხედვით მოსახლეობის 38.3% იყო ორთოდოქსი რუმინელი, 21.4% აღმოსავლეთ კათოლიკე რუმინელი, 14.9% რეფორმატორი, 10.5% კათოლიკე, 7.2% ლუთერანი, 6.5% იუდეველი. 2011 წლის გამოკითხვის მიხედვით, ქალაქის მოსახლეობა შეადგენდა 58,681-ს. მათგან 95.3% იყო ეთნიკური რუმინელი, 3.2% ბოშა, 1.9% უნგრელი და 0.2% გერმანელი. ვიკისაწყობში არის გვერდი თემაზე: ალბა-იულია (ინგლისური) Official site დაარქივებული 2003-12-03 საიტზე Wayback Machine. (რუმინული) Alba Iulia photo gallery დაარქივებული 2004-12-23 საიტზე Wayback Machine. ↑ Gyulafehérvár. A Pallas nagy lexikona. Hungarian Electronic Library (MEK). ↑ Gyulafehérvár დაარქივებული 2012-01-20 საიტზე Wayback Machine. . Révai Nagylexikona, vol. 9. p. 237. Hungarian Electronic Library. ↑ Recensământul general al populaţiei României din 29 Decemvrie 1930, vol. II, p. 522.
შრეკი (ანიმაციური ფილმი)

შრეკი (ინგლ. Shrek) — ამერიკული სრულმეტრაჟიანი 3D ანიმაციური ფილმი, რომლის რეჟისორები არიან ენდრიუ ადამსონი და ვიკი ვერნონი. სიუჟეტი აღებულია უილიამ სტეიგის საბავშვო წიგნიდან „შრეკი!“. შრეკი - მაიკ მაიერსი ვირი - ედი მერფი ფიონა - კემრონ დიაზი ჩექმებიანი კატა - ანტონიო ბანდერასი „შრეკი 2“ (2004) „შრეკი 3“ (2007) „შრეკი 4“ (2010) ჩექმებიანი კატა: ოგრების მკვლელთა ისტორია ვიკისაწყობში არის გვერდი თემაზე: შრეკი (ანიმაციური ფილმი) ოფიციალური საიტი შრეკი კინოფილმების ინტერნეტ-მონაცემთა ბაზაში
მონტგომერი

მონტგომერი — აშშ-ის სამხრეთში მდებარე ალაბამის შტატის დედაქალაქია. ის შტატში სიდიდით მეორე ქალაქია. დაარსდა 1817 წელს, ხოლო ქალაქის სტატუსი მან 1819 წელს მოიპოვა. L. P. Powell (editor), in Historic Towns of the Southern States, (New York, 1900) Jeffry C. Benton (editor) A Sense of Place, Montgomery's Architectural History ვიკისაწყობში არის გვერდი თემაზე: მონტგომერი City of Montgomery, Alabama Institute of Southern Jewish Life, History of Montgomery Montgomery article in the Encyclopedia of Alabama დაარქივებული 2015-01-23 საიტზე Wayback Machine.
ალკალა-დე-ენარესი

ალკალა-დე-ენარესი (ესპ. Alcalá de Henares) — ქალაქი ესპანეთში, მადრიდის ავტონომიური გაერთიანებაში, მდინარე ენარესის ნაპირზე. მოსახლეობა — 204 ათასი კაცი (2006) ანტიკურ დროში ცნობილი იყო როგორც კომპლუტუმი (ლათ. Complutum), ქალაქი განადგურდა 1000 წელს მავრების მიერ, რომლებმაც იგი 1038 წელს ისევ ააშენეს და მისცეს მას სახელი ალ-კალა-ან-ნარ. 1008 წელს კასტილიის მეფე ალფონსო VI-მ ალკალა დაიბრუნა და გადასცა მმართველობა ტოლედოს ეპისკოპოსს. ქალაქის ყველაზე ცნობილი ადამიანები არიან მწერალი მიგელ დე სერვანტესი, იმპერატორი ფერდინანდ I და კატალინა არაგონელი. ქალაქის ცენტრი შეტანილია იუნესკოს მსოფლიო მემკვიდრეობის სიაში. ქალაქის ძირითადი ღირსშესანიშნაობა არის საბორული ეკლესია, რომელიც 1136 წელსაა აგებული და გოტიკურ სტილში აშენებული (იგი ძალიან დაზარალდა XX საუკუნის სამოქალაქო ომის დროს) და საარქიეპისკოპო რეზიდენცია, რომელშიც დღეს ინკვიზიციის არქივებია დაცული. სან-ილდეფონსოს კოლეგიუმის ეკლესიაში თავდაპირველად იდგა (შემდეგ მადრიდში გადაიტანეს) „დიდი კარდინალი“ ფრანსისკო ხიმენეს დე სისნეროსის საფლავი, რომელმაც აქ დააარსა 1499-1509 წლებში საქვეყნოდ ცნობილი უნივერსიტეტი, რომელიც დაიხურა 1838 წელს და ბიბლიოთეკასთან ერთად მადრიდში გადაიტანეს. ვიკისაწყობში არის გვერდი თემაზე: ალკალა-დე-ენარესი Universidad de Alcalá Google Maps: The Plaza de Cervantes in Alcalá de Henares Photos of Alcalá de Henares Alcalá de Henares and its Famous University
ბათი

ბათი (ინგლ. Bath) — ქალაქი ინგლისში, ეპისკოპოსის რეზიდენცია და სომერსეტის მთავარი ქალაქი, მდებარეობს მდინარე ეივონზე. მოსახლეობა შეადგენს 83 992 ადამიანს. ანტიკური ხანიდან ცნობილია თავისი სამკურნალო წყაროებით და როგორც ბალნეოლოგიური კურორტი (თვითონ სახელწოდება ინგლისურიდან ითარგმნება როგორც აბანო). კლასიციზმის ეპოქის ძეგლები შეტანილია იუნესკოს მსოფლიო მემკვიდრეობის სიაში. მსოფლიო მემკვიდრეობის ძეგლების სია ევროპაში ოფიციალური ტურისტული ინფორმაცია Bath at the Open Directory Project დაარქივებული 2011-04-25 საიტზე Wayback Machine. ↑ Population Statistics. Bath and North East Somerset District Council. დაარქივებულია ორიგინალიდან — 13 მაისი 2012. ციტირების თარიღი: 25 January 2011.
A Passion Play

A Passion Play — ბრიტანული პროგრესული როკ-ჯგუფ ჯგუფ ჯეთრო ტალის მეექვსე სტუდიური ალბომი, რომელიც გამოვიდა 1973 წელს. ალბომი კონცეპტუალურია, მასში მიმოიხილება ადამიანის ცხოვრება სიკვდილის შემდგომ. ყველა სიმღერა ერთმანეთს ერწყმის, გარდა სიმღერის „The Story Of The Hare Who Lost His Spectacles“. ტექსტებში უამრავი ალეგორია და სიტყვების თამაშია. 1973 წელს ალბომმა ბევრი ნეგატიური შეფასება მიიღო, მაგრამ აშშ-ში მაინც მოხვდა ჩარტების #1 ადგილზე. ბრიტანეთში მას ასეთი წარმატება წილად არ ხვდა. კონცეფციის სიუჟეტი მოქმედება 1: რონი პილგრიმის დასაფლავება: ზამთრის დილა სასაფლაოზე. მოქმედება 2: მოგონებების ბანკი: მცირე, მაგრამ კომფორტული თეატრი ეკრანით (მეორე დილით) მოქმედება 3: ჯ. ოდისა და მისი შვილის ბიზნეს-ოფისი (ორი დღის შემდეგ) მოქმედება 4: მაგუს პერდეს ოთახი შუაღამით 1973 წლის ორიგინალური გამოცემის შემდეგ ალბომი CD-ზეც გამოიცა. 1988 წელს Mobile Fidelity Sound Lab-მა გამოსცა CD, რომელზეც სიმღერები ინდექსირებული იყო რადიო სადგურებისთვის განკუთვნილი პრომოს თანახმად (იხ. ქვემოთ). 2003 წელს გამოვიდა რემასტერი დამატებითი ვიდეო ტრეკით. ალბომის ორიგინალური გამოცემის შემთხვევაში, პირველი ნაწილი მთავრდება „The Story of the Hare Who Lost His Spectacles“-ის შუაში და ჟღერს სიგნალი, რომელიც საბავშვო გრამფირფიტებზე მშობლებისთვის იყო განკუთვნილი. ასეთი სიგნალის მოსმენისას მშობელი ფირფიტას მეორე მხარეს რთავდა. მხარე 2 იწყება იქ, სადაც წყდება წინა. თუმცა, 2003 წლის რემასტერზე, მეორე ნაწილი იწყება სრული ამბით და ამიტომ იგი არსად წყდება. 2014 წელს ალბომი გამოვიდა სათაურით A Passion Play (An Extended Performance), სტივენ უილსონის ახალი (სტერეო და 5.1) ხმის მიქსებით. აგრეთვე შეტანილია სტივენ უილსონის მიერ მომზადებული Chateau Disaster ჩანაწერები, რომლებიც წინ უსწრებდნენ ალბომის მომზადებას. გამოცემას ახლავს 80 გვერდიანი წიგნი და ცოცხალი ჩანაწერები. ტექსტების ინტერპრეტაცია The Ministry of Information-ზე. ↑ 1.0 1.1 1.2 Eder, Bruce. Jethro Tull - A Passion Play (1973) album review, credits & releases AllMusic-ზე. ციტირების თარიღი: 16 აგვისტო 2011. ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ Brackett, Nathan; Hoard, Christian David (2004) The New Rolling Stone Album Guide. Simon & Schuster, გვ. 430. ISBN 0-7432-0169-8.  ↑ Pettengill, Steve. (2003)Review: 'Jethro Tull: A Passion Play (remaster) – Sea of Tranquility – The Web Destination for Progressive Music!. SeaOfTranquility.org. ციტირების თარიღი: 19 აგვისტო, 2019 ↑ http://jethrotull.com/jethro-tulls-a-passion-play-remixed-by-steven-wilson/ ↑ Billboard chart info A Passion Play AllMusic-ზე. ციტირების თარიღი: 16 აგვისტო 2011. ↑ UK chart history of Jethro Tull A Passion Play. Chartstats.com. ციტირების თარიღი: 16 აგვისტო 2011. ↑ დანიის ალბომები Chart at DanskeHitLister.dk
A (ალბომი)

A — ბრიტანული პროგრესული როკ-ჯგუფ ჯეთრო ტალის მეცამეტე სტუდიური ალბომი, რომელიც გამოვიდა 1980 წელს. იგი ჩაიწერა როგორც მოძრავ, ასევე ლონდონში არსებულ სტუდიაში. მასზე მოწვეული სტუმრის სახით უკრავს ედი ჯობსონი (კლავიშებიანები, ელექტრონული ვიოლინო). თავდაპირველად A ჩაფიქრებული იყო, როგორც იენ ანდერსონის სოლო ალბომი, მაგრამ ლეიბლმა Chrysalis სთხოვა მუსიკოსს, შეეცვალა გადაწყვეტილება, რათა დისკი კარგად გაყიდულიყო. სწორედ ეს არის ალბომის სახელწოდების საიდუმლო — ორიგინალურ ფირებს ეწერა „A“, როგორც გვარის „ანდერსონი“ აბრევიატურა. დისკში არის როგორც სინთეზატორზე აგებული სიმღერები, ასევე ხალხური მოტივებით გაჯერებული კომპოზიციები, როგორიც არის „The Pine Marten's Jig“. ყველა სიმღერის ავტორი — იენ ანდერსონი. ინფორმაცია საიტზე Discogs ↑ Eder, Bruce. A review allmusic.com. Retrieved on 2011-06-20. ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ Kent, David (1993). Australian Chart Book 1970–1992, illustrated, St Ives, N.S.W.: Australian Chart Book, გვ. 155. ISBN 0-646-11917-6.  ↑ "Jethro Tull - A" (გერმანულად). Austriancharts.at. Hung Medien. ↑ "RPM-ის საუკეთესო ალბომები: გამოცემა 4703a." RPM. კანადის ბიბლიოთეკა და არქივები. წაკითხვის თარიღი 27 აპრილი, 2018. ↑ „Dutchcharts.nl – Jethro Tull – A“ (ჰოლანდიურად). Hung Medien. წაკითხვის თარიღი 29 აპრილი, 2021. ↑ "Offiziellecharts.de – Jethro Tull – A" (გერმანულად). GfK Entertainment Charts. ↑ "Jethro Tull – A". Norwegiancharts.com. Hung Medien. ↑ "19800907 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ „Jethro Tull ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 29 აპრილი, 2021. ↑ "Jethro Tull – A" (ჰოლანდიურად). Ultratop.be. Hung Medien. ↑ "Jethro Tull – A" (ფრანგულად). Ultratop.be. Hung Medien. ↑ "Offiziellecharts.de – Jethro Tull – A" (გერმანულად). GfK Entertainment Charts. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. ↑ "Jethro Tull – A". Swisscharts.com. Hung Medien.
შავი ობელისკი

შავი ობელისკი — ასურეთის მეფის სალმანასარ III-ის შეკვეთით შექმნილი შავი კირქვისგან გამოთლილი 198 სმ სიმაღლის ბარელიეფური ობელისკი. ქანდაკება დადგმული იყო ნიმრუდში დაახლოებით ძვ. წ. 825 წელს. აღმოაჩინა ბრიტანელმა არქეოლოგმა ჰენრი ლეიარდმა 1846 წელს და ამჟამად გამოფენილია ბრიტანეთის მუზეუმში. ეს დღემდე აღმოჩენილი ყველაზე სრული ასირიული ობელისკია და ასევე აღსანიშნავია იმით, რომ მის ერთ-ერთ ბარელიეფზე გამოსახულია ისრაელის მეფე იეჰუა (ებრაელთა მეფის უძველესი გამოსახულება). წარწერის ტექსტი დაარქივებული 2016-03-04 საიტზე Wayback Machine. ვიკისაწყობში არის გვერდი თემაზე: შავი ობელისკი
Under Wraps

Under Wraps — ბრიტანული პროგრესული როკ-ჯგუფ ჯეთრო ტალის მეთხუთმეტე სტუდიური ალბომი, რომელიც გამოვიდა 1984 წელს. იგი ჩაიწერა იენ ანდერსონის პირად სტუდიაში. სიმღერების ტექსტები ჯაშუშების ცხოვრების აღწერით არის შთაგონებული. ალბომი ნაკლებად პოპულარული იყო, რადგანაც ჰქონდა სინთეზატორის ჟღერადობა, რომელიც 1980-იან წლებს ახასიათებდა, თუმცა მარტინ ბარის თქმით, ეს მისი საყვარელი ალბომია ჯგუფის შემოქმედებაში. ეს არის ჯგუფის ერთადერთი დისკი, სადაც სიმღერების უმეტესობის თანაავტორი ყველა მუსიკოსია. როგორც წესი, სხვა სიმღერების ერთპიროვნული ავტორი იენ ანდერსონი იყო. ეს აგრეთვე არის ჯგუფის ერთადერთი დისკი, სადაც არავინ უკრავს დასარტყმელ საკრავებზე - მათი ყველა პარტია დაპროგრამებულია. საკონცერტო ტურნეში ჯგუფს შეუერთდა დონ პერი, რომელიც მას შემდეგ ჯგუფის მუდმივი წევრი გახდა. ალბომმა Billboard 200-ში #76, ხოლო ბრიტანეთში - #18 პოზიციას მიაღწია. სინგლი „Lap of Luxury“ #30 ჩარტების პოზიციაზე მოხვდა. ყველა სიმღერის ავტორი — იენ ანდერსონი და პიტერ-ჯონ ვეტესი, გარდა მითითებულისა.. CD-ის გვიანდელ გამოცემაში შეტანილია დამატებითი სიმღერები: Astronomy, Tundra, Automotive Engineering და General Crossing. სიმღერის Lap Of Luxury მუსიკალური ვიდეო თანდართულია 2005 წლის გამოცემასთან. ინფორმაცია საიტზე Discogs ↑ Patrick Little. Under Wraps - Jethro Tull | სიმღერები, მიმოხილვები, ავტორობა, ჯილდოები. AllMusic. ციტირების თარიღი: 2015-05-01. ↑ Jethro Tull Under Wraps Review. Sputnikmusic.com. ციტირების თარიღი: 2015-05-01. ↑ Minstrels in the Gallery: History of Jethro Tull by David Rees ISBN 978-0-946719-22-8 ↑ Rees, David (1998). Minstrels in the Gallery: A history of Jethro Tull. Firefly. ISBN 0-946719-22-5. ↑ Under Wraps - Jethro Tull | Awards. AllMusic. ციტირების თარიღი: 2015-05-01.
Rock Island (ალბომი)

Rock Island — ბრიტანული პროგრესული როკ-ჯგუფ ჯეთრო ტალის მეჩვიდმეტე სტუდიური ალბომი, რომელიც გამოვიდა 1989 წელს. მასში გაგრძელდა მუშაობა მძიმე როკის ელემენტების გამოყენებით. მსგავსი ექსპერიმენტები უკვე დაიწყო წინა ალბომზე Crest of a Knave. Rock Island-ს ბრიტანეთში ოქროს სტატუსი მიენიჭა. გერმანიაში ალბომი ჩარტის #5 პოზიციამდე ავიდა. წარმატებული იყო სინგლი ამ ალბომიდან, „Kissing Willie“, რომელიც ჩარტში #6 ადგილს იკავებდა. დამატებები ჩაწერილია ციურიხში, 1989 წლის 13 ოქტომბერს. მანამდე ყველა გამოცემული იყო „Another Christmas Song“-ის ბრიტანულ სინგლზე. ინფორმაცია საიტზე Discogs ↑ Ruhlmann, William. Rock Island AllMusic-ზე ↑ შეცდომა თარგის გამოძახებისას: cite web: პარამეტრები url და title აუცილებელად უნდა მიეთითოს.Ewing, Jerry. (December 2006) . Classic Rock. ↑ Rock Island - Jethro Tull | Awards. AllMusic (1989-10-13). ციტირების თარიღი: 2015-05-01.
გროვერ კლივლენდი

სტივენ გროვერ კლივლენდი (ინგლ. Stephen Grover Cleveland; დ. 18 მარტი, 1837 — გ. 24 ივნისი, 1908) — ამერიკის შეერთებული შტატების რიგით 22-ე (1885-1889) და 24-ე (1893-1897) პრეზიდენტი. ერთადერთი პრეზიდენტი, რომელიც ორჯერ აირჩიეს პრეზიდენტად, მაგრამ არა ზედიზედ. იგი ერთადერთი დემოკრატი იყო, ვინც რესპუბლიკელი პოლიტიკოსების ერაში, რომელიც 1860 წლიდან 1912 წლამდე გრძელდებოდა, პრეზიდენტად აირჩიეს. მან პირველად 1884 წლის არჩევნებში გაიმარჯვა. 1888 წლის არჩევნებში კლივლენდმა ამომრჩეველთა ხმების უმრავლესობა მოიპოვა, მაგრამ ამომრჩეველთა კოლეგიის ხმების უმრავლესობით პრეზიდენტი ბენჯამინ ჰარისონი გახდა. ოთხი წლის შემდეგ 1892 წლის არჩევნებში ის ისევ დაუპირისპირდა ჰარისონს და ამჯერად დაამარცხა. კლივლენდის მხარდამჭერები აქებდნენ მას თავისი პატიოსნების, დამოუკიდებლობის და კლასიკური ლიბერალიზმის ერთგულების გამო. იგი ეწინააღმდეგებოდა იმპერიალიზმს, გადასახადებს, სუბსიდიას და ინფლაციურ პოლიტიკას. როგორც რეფორმატორი იგი ასევე კორუფციას, პოლიტიკურ პატრონაჟს და ბოსიზმს ებრძოდა. კლივლენდის ზოგიერთმა გადაწყვეტილებამ მის პარტიაშიც კი კამათი გამოიწვია. 1894 წელს მასშტაბური გაფიცვის დროს, მან მეწარმეთა მხარე დაიჭირა. იგი ასევე მხარს ოქროს სტანდარტს უჭერდა და თავისუფალი ვერცხლის წინააღმდეგი იყო. მისმა ასეთმა გადაწყვეტილებებმა იგი დემოკრატიული პარტიის აგრარულ ფრთასთან დააპირისპირა. გარდა ამისა, კრიტიკოსები ჩიოდნენ, რომ მას მცირე წარმოდგენა ჰქონდა იმ ეკონომიკური კატასტროფების შესახებ (დეპრესია და გაფიცვები), რაც მისი პრეზიდენტობის მეორე ვადის დროს იყო. მიუხედავად პრობლემებისა პრეზიდენტობის მეორე ვადაში მისი რეპუტაცია, როგორც პატიოსანი და კეთილი ხასიათის პიროვნებისა მაინც შენარჩუნდა. ↑ Jeffers, 8–12; Nevins, 4–5 ↑ Tugwell, 220–249 ვიკისაწყობში არის გვერდი თემაზე: გროვერ კლივლენდი
უილიამ მაკ-კინლი

უილიამ მაკ-კინლი (ინგლ. William McKinley; დ. 29 იანვარი 1843 — გ. 14 სექტემბერი 1901) — ამერიკელი პოლიტიკური მოღვაწე, ამერიკის შეერთებული შტატების რიგით 25-ე პრეზიდენტი 1897-1901 წლებში, რესპუბლიკელი. იგი სამოქალაქო ომის ბოლო ვეტერანი იყო, ვინც პრეზიდენტად აირჩიეს. მაკ-კინლი 1877 წელს წარმომადგენელთა პალატის წევრად აირჩიეს, სადაც ის მხარს პროტექციონისტულ პოლიტიკას უჭერდა. კონგრესში მოღვაწეობის შემდეგ იგი ოჰაიოს გუბერნატორი იყო (1892-1896). 1896 წელს როგორც რესპუბლიკელთა კანდიდატი საპრეზიდენტო არჩევნებში, მხარს უჭერდა ოქროს სტანდარტს, ასევე პლურალიზმს ეთნიკურ ჯგუფებს შორის. მისი პრეზიდენტობა იმპერიალიზმის და პროტექციონიზმის ეპოქა იყო. მან ესპანეთ-ამერიკის ომი წამოიწყო, რომელიც ყვითელი პრესის წყალობით ძალიან პოპულარული იყო, ესპანეთის სისასტიკის გამო კუბაში. შემდეგ მან ესპანეთის ყოფილი ტერიტორიების ფილიპინების, პუერტო-რიკოს და გუამის ანექსია მოახდინა, ხოლო კუბაში პროტექტორატი შექმნა. იგი ასევე ხელმძღვანელობდა ჰავაის ანექსიას. მაკ-კინლი 1900 წელს მეორე ვადით აირჩიეს პრეზიდენტად. 1901 წლის 6 სექტემბერს იგი პოლონური წარმოშობის ამერიკელმა ანარქისტმა ლეონ ჩოლგოშმა მძიმედ დაჭრა, პრეზიდენტი 14 სექტემბერს გარდაიცვალა. ამის შემდეგ პრეზიდენტის პოსტი ვიცე-პრეზიდენტმა თეოდორ რუზველტმა დაიკავა. ვიკისაწყობში არის გვერდი თემაზე: უილიამ მაკ-კინლი უილიამ მაკ-კინლის საპრეზიდენტო ბიბლიოთეკა და მუზეუმი. ბიოგრაფია თეთრი სახლის საიტზე.
ხვლიკისნაირნი

ხვლიკისნაირნი (ლათ. Sauria), ქვეწარმავალთა ქვერიგი (ან რიგი) ქერცლიანების რიგისა (ან ქვეკლასისა). მათი სხეულის სიგრძე 3,5 სმ-იდან 3 მ (კომოდოს ვარანი) აღწევს, ფორმით შებრტყელებული ან ცილინდრულია. ქართული საბჭოთა ენციკლოპედია, ტ. 11, თბ., 1987. — გვ. 477—478.
ავალონი

ავალონი, ავალო (ინგლ. Avalon, ლათ. Insula Avallonis) — მითური კუნძული, მკვდართა სამეფო ფრანგულ და კელტურ ლეგენდებში. ავალონზე იყო დასაფლავებული მეფე არტური. გარკვეულ ლეგენდებში ავალონი არის მეფე არტურის დის, მორგანას ადგილსამყოფელი. ავლაონშივე სწავლობდა მელუზინაც. ავალონი — ქალაქი რეჯერ ჟელაზნის რომანში ავალონის შუბები ავალონი — ციტადელი, აშენებული ევრალის სამეფოს მიერ შა’ქულების ორდებისგან თავდასაცავაად თამაშ «Siege of Avalon». ავალონი — მერლინის ადგილსამყოფელი ნიკ პერუმოვის წიგნში <<ღმერთების სიკცდილი>> Avalon — 1982 წლის ბრიტანული როკ ჯგუფის Roxy Music-ის ალბომი Avalon — ღეჟისო ოსი მამორო ფილმი. ავალონი - ოთარ ჭილაძის რომანი. აგარტი ატლანტიდა ჰიპერბორეა შამბალა Rahtz, Philip (1993), English Heritage Book of Glastonbury, London: Batsford, ISBN 978-0-7134-6865-6. Carey, John (1999), „The Finding of Arthur’s Grave: A Story from Clonmacnoise?“, Carey, John; Koch, John T.; Lambert, Pierre-Yves, Ildánach Ildírech. A Festschrift for Proinsias Mac Cana, Andover: Celtic Studies Publications, pp. 1–14, ISBN 978-1-891271-01-4.
კაპრაშიანი

კაპრაშიანი — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, ახალქალაქის თემში. მდებარეობს მდინარე თეძმის ხეობაში. ზღვის დონიდან 640 მეტრზე, კასპიდან დაშორებულია 19 კილომეტრით. 2014 წლის აღწერის მონაცემებით სოფელში ცხოვრობს 34 ადამიანი. საქრისის ეკლესია ქართული საბჭოთა ენციკლოპედია, ტ. 5, თბ., 1980. — გვ. 388. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
აგარტი

აგარტი (Agarti, Agartha) — ლეგენდარული მიწისქვეშა ქვეყანა. თარგმანი სანსკრიტიდან „ხელშეუხებელი“, „შორი“. თავიდან მასზე დაწერა მისტიკოსმა ალექსანდრე სენტ ივ დ’ალვაიდერმა თავის წიგნში „ინდოეთის მისია ევროპაში“. მას შემდეგ ბევრი მეცნიერული აზრი წარმოიშვა და ბევრი სადავო საკითხი გაჩნდა აგარტას თემის გარშემო. ერთნი ამტკიცებდნენ, რომ ამ მითური ქალაქის ე.წ. "შესასვლელი" მდებარეობდა ტიბეტის მიუვალ ადგილას, ჰიმალაის მთებში, და ამ კარიბჭეს ბერები დარაჯობდნენ. ასევე იყო მოსაზრება, რომ მისი შესასვლელები მდებარეობს დედამიწის ჩრდილო და სამხრეთ პოლუსებზე. გადმოცემით, ამ მიწისქვეშა ქვეყანაში ბინადრობს ადამიანთა მაღალგანვითარებული რასა, რომლებიც ოდესღაც ატლანტიდაზე ცხოვრობდნენ და მისი დაღუპვის შემდეგ აგარტას შეაფარეს თავი. ძვ. ბერძენი მისტიკოსი ფილოსოფოსის აპოლონიოს ტიანელის აზრით, აგარტის ერთ-ერთი შესასვლელი მდებარეობს ეგვიპტეში, ხეოფსის პირამიდის ქვეშ. 1938 წლის გაზაფხულზე ნაცისტური გერმანიიდან ჰაინრიხ ჰიმლერის პირადი საიდუმლო ბრძანებით ტიბეტში გაიგზავნა ექსპედიცია გერმანელი ზოოლოგის და ესესელი ოფიცრის ერნსტ შაფერის ხელმძღვანელობით. ექსპედიციას დავალებული ჰქონდა არამარტო ტიბეტის მეცნიერული გამოკვლევა, არამედ მათი მთავარი და საიდუმლო მიზანი იყო მითური მიწისქვეშა ქალაქის - აგარტას შესასვლელის პოვნა. სწორედ იმავე მიზანით და იმავე წელს შედგა ნაცისტური ექსპედიცია ანტარქტიდაზე. გერმანელებმა დედოფალ მოდის მიწა თავის საკუთრებად გამოაცხადეს და უწოდეს მას ახალი შვაბია. გერმანიის მიერ გავრცელებული ოფიციალური ინფორმაციით, ეს ექსპედიცია ვეშაპებზე სანადიროდ იყო მოწყობილი, მაგრამ ნამდვილი მიზეზი სახელმწიფო საიდუმლოებას წარმოადგენდა, თუმცა შემდეგ წლებში ინფორმაციამ მაინც გაჟონა. ნაციზმის მთავარი იდეოლოგების, ალფრედ როზენბერგის და კარლ ჰაუსჰოფერის აზრით სწორედ ანტარქტიდა იყო ერთ-ერთი ადგილი, საიდანაც შეიძლებოდა აგარტაში შესვლა. ის, თუ რა შედეგით დამთავრდა ეს ექსპედიცია, რა თქმა უნდა ნაკლებადაა ცნობილი, მაგრამ ერთი რამ ცხადია - აგარტას არსებობა ნაცისტებსაც სჯეროდათ. ცნობილი ინგლისელი, ასტრონომი, გეოფიზიკოსი და მათემატიკოსი ედმონდ ჰალეი იზიარებდა იდეას, რომ დედამიწის შიგნიდან ცარიელი სივრცეა, თუმცა მას ეს მეცნიერულად არ დაუსაბუთებია. ასევე შვეიცარიელ ფიზიკოსს და მათემატიკოსს ლეონარდ ეილერს მიაჩნდა, ამ თეორიის სიმართლის შესაძლებლობა. 1928-30 წლებში ანტარქტიდაზე მოეწყო ამერიკული საზღვაო ექსპედიცია, რომელსაც ცნობილი ავიატორი, მფრინავი რიჩარდ ეველინ ბერდი ხელმძღვანელობდა. (ბერდი იყო პირველი, ვინც სამხრეთ პოლუსს გადაუფრინა). ანტარქტიდის ერთ-ერთი სადგურიდან ბერდი მარტო გაემართა გეოგრაფიული სამხრეთ პოლუსისაკენ. მოგვიანებით, ექსპედიციის დასრულების შემდეგ, უკან დაბრუნებული ბერდი უცნაურ ამბებს ყვებოდა. ამბობდა, რომ პოლუსთან ახლოს მთებში, უცნაური ჩასასვლელი ნახა, ჩავიდა და ცოტა რომ გაიარა შიგნით დაინახა მისი თქმით "რაღაც უცნაური, ნისლოვანი სინათლე." შემდეგ მას შეეშინდა და უკან გამობრუნდა. მალე ბერდი მთავრობაში დაიბარეს. მას მისცეს კონტრ-ადმირალის წოდება, და მას მერე ბერდს ამ თემაზე აღარ უსაუბრია. შემდეგ, 1933-დან 1956 წლამდე ბერდმა კიდევ რამდენიმე ექსპედიცია მოაწყო ანტარქტიდაზე, თუმცა შემდეგ აღარაფერი უთქვამს მის მიერ აღმოჩენილ "შესასვლელზე". On Edward Bulwer-Lytton: Agharta, Shambhala, Vril and the Occult Roots of Nazi Power დაარქივებული 2008-08-31 საიტზე Wayback Machine. Map/diagram of Agharta and the Hollow Earth დაარქივებული 2013-05-27 საიტზე Wayback Machine.
აცტლანი

აცტლანი ან ასტლანი (აცტ.Aztlān, ერთ-ერთ ინტერპრეტაციაში ნამის ქვეყანა ) — აცტეკების მითური სამშობლო. ნაუატლზე სიტყვა „Azteca“ ნიშნავს „ხალხს აცტლადიდან“ Jáuregui, Jesús (2004). „Mexcaltitán-Aztlán: un nuevo mito“. Arqueología mexicana. México, D.F.: Instituto Nacional de Antropología e Historia, Editorial Raíces. 12 (67): 56–61. ISSN 0188-8218. OCLC 29789840. დაარქივებულია ორიგინალიდან — 2006-01-03. ციტირების თარიღი: 2012-10-05. (ესპანური) Kunstler, James Howard (2005). The Long Emergency. New York: Atlantic Monthly Press. ISBN 0-87113-888-3. OCLC 57452547.  (ინგლისური) Sanderson, Susana, "Tenotchtitlan and Templo Mayor", California State University, Chico. დაარქივებული 2006-04-29 საიტზე Wayback Machine. Aztlan Listserv (hosted by the Foundation for the Advancement of Mesoamerican Studies, Inc.) League of Revolutionary Struggle, "The Struggle for Chicano Liberation" (an examination of Aztlan and the Chicano national movement from a Marxist point of view) Los Angeles artist protesting walls in Berlin, Palestine and Aztlán
იგოეთი

იგოეთი — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, ოკამის თემში. მდებარეობს მდინარე ლეხურის ნაპირზე. თბილისი-ხაშურის საავტომობილო გზაზე. ზღვის დონიდან 700 მეტრზე, კასპიდან დაშორებულია 9 კილომეტრით. სოფლის მიდამოებში მოპოვებული არქეოლოგიური მასალების მიხედვით დასტურდება, რომ ადამიანს აქ ჯერ კიდევ ბრინჯაოს ხანაში უცხოვრია. სოფლის ახლოს ზედ გზის პირზე ფეოდალური ხანის ძეგლი იგოეთის წითელი საყდარი დგას. ადრე აქ საბაჟო ყოფილა. ეკლესია დარბაზულია. ნაგებია ქართული აგურით. 2014 წლის აღწერის მონაცემებით სოფელში ცხოვრობს 559 ადამიანი. იგოეთის ღვთისმშობლის ეკლესია იგოეთის სამაროვანი მარიამ ჩადუნელის სახლი ნაქალაქიანთ ხევი ქართული საბჭოთა ენციკლოპედია, ტ. 5, თბ., 1980. — გვ. 75. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ Ethnic composition of Georgia 2014 ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II